Diari Oficial de la Generalitat Valenciana


Sumari del DOGV 4163, del 08-01-2002 (2002/92)

ORDRE de 26 de desembre de 2001, de la Conselleria d'Agricultura, Pesca i Alimentació, per la qual es modifica l'Ordre de 22 de febrer de 2001, per la qual es regulen les ajudes en l'exercici 2001, sobre actuacions en arrossars com a mesura agroambiental per a la protecció de flora i fauna en zones humides.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4163

Data del DOGV
:   08-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/92


Data del document
:   26-12-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * agricultura biològica
    * FEOGA
    * ajuda pública
    * ajuda a l'agricultura
    * tractament fitosanitari
    * suport econòmic
    * arròs

ORDRE de 26 de desembre de 2001, de la Conselleria d'Agricultura, Pesca i Alimentació, per la qual es modifica l'Ordre de 22 de febrer de 2001, per la qual es regulen les ajudes en l'exercici 2001, sobre actuacions en arrossars com a mesura agroambiental per a la protecció de flora i fauna en zones humides. [2002/Q92]
  
En l'Ordre de 22 de febrer de 2001 (DOGV número 3.949, de 28 de febrer de 2001), s'establia a la Comunitat Valenciana un règim d'ajudes per a fomentar l'actuació sobre arrossars, com a tècnica que suposa un impacte positiu sobre el medi ambient, protegint la flora i fauna en zones de zona humida de gran importància.
  
Per al desenvolupament i la gestió de les esmentades ajudes es modifiquen els articles de la citada ordre referents a canvis de titularitat de l'expedient i ampliació de superfície, i es regula l'accés a l'ajuda de les superfícies que estaran acollides a les ajudes agroambientales a l'Albufera de València dins del programa agroambiental anterior, i que ja han acabat el seu període de compromisos.
  
En virtut de tot l'anterior,
  
ORDENE
  
Article 1
  
Es modifica l'apartat 2 de l'article 5, per a les sol·licituds de pagament anual per a l'any 2002:
  
S'estableix un nou termini per a sol·licitar el pagament de l'anualitat corresponent a l'any 2002, des del 2 de gener de 2002 fins al 31 de gener de 2002.
  
Article 2
  
Se suprimeix l'apartat 1 de l'article 9 i es modifiquen els punts 2 i 3 del mateix article, sent el text correcte:
  
«2. Es permetrà ampliar la superfície inicial en un expedient per incorporació de nova superfície durant els tres anys següents al de la sol·licitud inicial. No s'aprovaran ampliacions de nova superfície l'últim any pel qual es van adquirir els compromisos.
  
3. Els compromisos adquirits s'ampliaran a la superfície addicional per la resta del període, sempre que la superfície de l'esmentada ampliació, siga igual o superior a 0,3 hectàrees i igual o inferior al 50% de la superfície inicial, llevat que la superfície objecte d'ampliació siga la que va estar acollida a les ajudes agroambientals en l'Albufera de València dins del programa agroambiental anterior, i que van acabar el seu període de compromisos».
  
Article 3
  
A continuació de l'article 9, s'introdueix l'article 9 bis següent:
  
«Article 9 bis
  
1. Les superfícies que estaran acollides a les ajudes agroambientals en l'Albufera de València dins del programa agroambiental anterior, i que van acabar el seu període de compromisos, podran sol·licitar-se per a ser acollides a la mesura agroambiental d'actuacions en arrossars.
  
2. La sol·licitud d'incorporació d'aquestes superfícies al nou programa agroambiental haurà de realitzar-se en el termini que s'especifica en l'article 5.2 per a les sol·licituds de pagament anual. Per a l'any 2002 el termini de sol·licitud se àmplia fins al 28 de febrer».
  
Article 4
  
La tramitació del pagament s'ajustarà al que determina el Decret 178/1996, de 2 d'octubre, del Govern Valencià, pel qual es designa la Conselleria d'Agricultura, Pesca i Alimentació com a organisme pagador de les despeses corresponents a la política agrària comunitària.
  
La despesa que origine l'aplicació d'aquesta ordre serà imputada al programa 714.50 de la secció 12 i, d'acord amb el que disposa la Llei de Pressupostos de la Generalitat Valenciana, seran de reconeixement preceptiu segons les regles pressupostàries de la Secció Garantia del Feoga.
  
DISPOSICIÓ FINAL
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 26 de desembre de 2001
  
La consellera d'Agricultura, Pesca i Alimentació,
  
MARIA ÀNGELS RAMÓN-LLIN I MARTÍNEZ